ΓΡΑΠΤΗ ΕΡΩΤΗΣΗ P-3401/97 υποβολή: Josι Pomιs Ruiz (PPE) προς την Επιτροπή (16 Οκτωβρίου 1997)

Θέμα: Κατάσταση σχεδίων

Η Pamplona, πρωτεύουσα της τοπικής κοινότητας της Navarra στην Ισπανία, είναι μια πόλη που χαρακτηρίζεται διαρθρωτικώς από ένα συνεχώς αυξανόμενο ποσοστό ανεργίας εντός μιας κατ' ουσίαν αγροτικής περιοχής με σαφώς περιορισμένες οικονομικές δυνατότητες.

Στην Επιτροπή έχουν υποβληθεί προς έγκριση διάφορα σχέδια, τα οποία θα συνέβαλαν σημαντικά στην οικονομική ενίσχυση της συγκεκριμένης περιοχής.

Θα μπορούσε η Επιτροπή να προβεί σε ενημέρωση για την υφιστάμενη κατάσταση των φακέλων που αφορούν την πόλη της Pamplona, και ενδεχομένως και τα άλλα σχέδια που έχουν προταθεί για τη Navarra της Ισπανίας;

Απάντηση της κ. Wulf-Mathies εξ ονόματος της Επιτροπής (14 Νοεμβρίου 1997)

Όσον αφορά τις πληροφορίες σχετικά με τις παρεμβάσεις των διαρθρωτικών ταμείων για την περιοχή Navare καθ'όλη την περίοδο προγραμματισμού 1994-1999, η Επιτροπή παρακαλεί το αξιότιμο μέλος του Κοινοβουλίου να ανατρέξει στην απάντηση που έδωσε στη γραπτή ερώτηση αριθ. Ε-2102/97 που υπέβαλε ο κ. Campoy Zueco ((ΕΕ C 60 της 25.2.1998, 97. )).

Συγκεκριμένα,σχετικά με το δήμο της Pamplona, οι περιοχές La Milagrosa, Chantrea/Orvina και Rochapea/San Jorge τυγχάνουν παρέμβασης εκ μέρους του Ευρωπαϊκού Ταμείου Περιφερειακής Ανάπτυξης (ΕΤΠΑ), στο πλαίσιο του στόχου 2, και αντιπροσωπεύουν πληθυσμό 67.000 κατοίκων (επί συνόλου 180.000 κατοίκων, βάσει των στοιχείων της απογραφής του 1991) και έκταση 14 τ.μ.

Τα συγκεκριμένα έργα (σε εξέλιξη ή διεκπεραιωμένα) στην Pamplona, που συγχρηματοδοτήθηκαν από το ΕΤΠΑ κατά την προαναφερόμενη περίοδο, στο πλαίσιο των παρεμβάσεων ανά περιφέρεια, περιλαμβάνονται στο επιχειρησιακό πρόγραμμα, στόχος 2, για την περίοδο 1994-1996, και είναι τα εξής:

- ενισχύσεις μικρομεσαίων επιχειρήσεων (ΜΜΕ) των εν λόγω περιοχών, σύμφωνα με τις προδιαγραφές που έχουν θεσπίσει οι περιφερειακές αρχές σχετικά με τον παραγωγικό εξοπλισμό των βιομηχανιών (μείωση των επιτοκίων δανεισμού ή επιχορηγήσεις), τον εξοπλισμό και την αποκατάσταση των τουριστικών επιχειρήσεων, καθώς και την ποιότητα και το σχεδιασμό (μέτρα 1.1, 1.3, 1.4 και 1.5 του άξονα προτεραιότητας) 7

- κατασκευή και εξοπλισμός θερμοκηπίων, εργαστηρίων και πειραματικών αγρών στη σχολή αγρονόμων μηχανικών (μέτρο 3.1) 7

- υλικοτεχνική υποδομή των εργαστηρίων των σχολών μηχανικών ενέργειας και τηλεπικοινωνιών (μέτρο 3.2) 7

- αποκατάσταση των σιδηροδρομικών γραμμών του σιδηροδρομικού σταθμού (Renfe) (μέτρο 4.2).

Τα έργα που συγχρηματοδοτούνται από το Ταμείο Συνοχής στην περιοχή Navarre είναι τα εξής:

- μονάδα επεξεργασίας υδάτων στο Eguillor: έργο για την ύδρευση της Pamplona, ύψους 1.146.000 ECU 7

- σταθμός καθαρισμού στο Arazuri Comarque της Pamplona, ύψους 18.911.662 ECU 7

- χορήγηση ενίσχυσης για ανακύκλωση απορριμάτων στην La Ribera-Tudela, ύψους 2.485.310 ECU 7

- εθνική οδός 121-Α Port de Velate, ενίσχυση ύψους 24.154.308 ECU 7

- έργο τεχνικής υποστήριξης για τα βιομηχανικά απόβλητα της περιοχής Navarre, ύψους 492.954 ECU.

Τα ακόλουθα έργα αφορούν διάφορες περιοχές της Ισπανίας, όπως η Navarre:

- Pichra: έργο σχετικά με τον ενιαίο σχεδιασμό λεκάνης για την υδρολογική και δασική αποκατάσταση, τη συντήρηση του εδάφους και την υδρολογική αξιοποίηση 7

- χορήγηση ενίσχυσης για δενδροφύτευση και εκτέλεση συμπληρωματικών εργασιών για την καταπολέμηση της διάβρωσης και της απερήμωσης, καθώς και για την αναδημιουργία των οικοσυστημάτων που έχουν υποστεί ανεπανόρθωτη ζημιά από τις πυρκαγιές που προκλήθηκαν στη λεκάνη του Ebre, ύψους 15.352.436 ECU.

Υπενθυμίζεται, εξάλλου, στο αξιότιμο μέλος του Κοινοβουλίου ότι τα κύρια σημεία των αποφάσεων για τη χορήγηση ενισχύσεων εκ μέρους του Ταμείου Συνοχής δημοσιεύονται στην Επίσημη Εφημερίδα.